Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani sanoo, että taivaan ja maan välillä oleva väliverho -
käy aina vain ohuemmaksi. Siksi niin monet ihmiset -
kohtaavat enkeleitä, saavat nähdä näkymättömään maailmaan -
ja kykenevät ymmärtämään tuota maailmaa.
Hän sanoo voivansa opettaa teitä näkemään -
tähän näkymättömään maailmaan. Haluatteko oppia? Minä myös!
Tanakissa eli juutalaisissa Kirjoituksissa puhutaan näkijöistä.
Tuo termi on aina kiehtonut minua tavattomasti.
Ana, olet uuden liiton näkijä. Kerro, mitä se oikein tarkoittaa.
Näkijä ei ole mikään outo termi. Se on ollut Raamatussa aina.
Näkijä on henkilö, joka kuulee Herran ääntä -
ja saa Häneltä viisautta erityisesti näkemisen lahjan kautta.
Sen avulla hän profetoi tai näkee tilanteen eri tavalla kuin muut.
Näet joskus asioita ihmisten päällä. Kerro esimerkki tilanteesta, -
jossa näit jotain jonkun yllä ja tuo ihminen tuli autetuksi.
Olen usein mukana rukouspalvelussa, ja rukoillessani ihmisten puolesta -
näen, että jokin heidän ruumiinosansa muuttuu erinäköiseksi tai korostuu.
Rukoillessani erään naisen puolesta hänen olkapäänsä muuttui violetiksi.
Hän ei pyytänyt rukoilemaan sen puolesta, mutta kysyin häneltä, -
oliko olkapäässä jotain vikaa. Hän sanoi sen olevan kipeä.
Rukoilimme naisen puolesta, ja näin Herran läsnäolon olkapään yllä.
Sen väri muuttui. Kysyin, tuntuiko olkapää nyt paremmalta.
Nainen sanoi: "Olen parantunut!"
Sinulla on epäreilu etulyöntiasema paholaiseen nähden. Pidän siitä.
Näetkö koskaan sanoja ihmisten yllä? ―Kyllä. Näen myös sanoja.
Joskus sairaus jää kehomme sisään, koska meissä on haavoja tai kipua -
tai pidämme kiinni katkeruudesta tai anteeksiantamattomuudesta.
Joskus näen ihmisen yllä sanan katkeruus tai anteeksiantamattomuus.
Silloin tiedän, miksi he sairastavat ja mistä paholainen on saanut otteen.
Pureudun tuohon asiaan ja kysyn, onko heidän elämässään joku, -
jolle heidän on vaikea antaa anteeksi. Autan heitä antamaan anteeksi, -
ja he paranevat. ―Milloin näit ensi kertaa näkymättömään maailmaan?
5-vuotiaana leikin huoneessani, -
kun enkeli käveli sisään. ―Pelkäsitkö?
En pelännyt. Luulisi, että pelästyisin, kun joku vieras tulee sisään.
Tuntui kuin paras ystäväni olisi tullut huoneeseen.
Hän oli ystävällinen, ja leikimme yhdessä. Hänen nimensä oli Timothy.
Lapset kysyvät, mitä mieleen juolahtaa, ja kysyin hänen nimeään.
Hän on suojelusenkelini. Kysyin, saisinko koskettaa hänen siipeään.
Hän sanoi: "Tietysti!" ―Miltä enkelin siipi tuntuu? En ole koskettanut sitä.
Se oli yhtä aikaa todella pehmeä ja erittäin vahva.
Milloin näit enkelin seuraavan kerran?
Olin lähetystyössä Brasiliassa huumekauppiaiden slummeissa.
Olin illalla ystävieni kanssa erään ystäväni luona.
Olin todella kunnianhimoinen, mutta myös todella lapsellinen.
Päätin kävellä kotiin yksin.
En ollut ollut maassa kovin kauan enkä vielä puhunut portugalia.
Aloin kävellä, ja pian olin täysin eksyksissä.
Se oli todella pelottavaa. Kaikkialla ympärilläni oli huumekauppiaita.
Olit siis huonolla alueella. ―Todella huonolla. Olin slummissa.
Miehillä oli aseet. Näin myös noin 7-vuotiaita poikia aseiden kanssa.
He tulivat aina vain lähemmäs minua. He tiesivät, etten kuulunut sinne.
Koska olin pieni uskon nainen, polvistuin ja aloin itkeä.
Sanoin: "Jumala, tarvitsen apuasi. Olen tyhmä ja naiivi, kun lähdin tänne.
Olen eksyksissä ja tarvitsen apua nyt." Olin hengenvaarassa.
Kuulin Herran äänen. Hän sanoi: "Ana, katso ylös."
Katsoin ylös ja sitten alas. Kadut ovat siellä mutkaisia.
Kadun päässä seisoi enkeli. Hän vilkutti minulle, -
poimi kukan, pudotti sen ja häipyi sitten.
Tiesin heti, mitä minun piti tehdä. Minulla ei ollut muuta vaihtoehtoa.
Minun piti juosta enkelin perään ja poimia tuo kukka. Tein niin.
Katsoin seuraavan kadun päähän. Hän oli siellä ja teki saman tempun.
Vilkutti ja pudotti kukan. Juoksin kadun päähän ja poimin kukan.
Sitä jatkui puolitoista tuntia. Näin mutkittelin kaupungin halki.
Hän pudotti viimeisen kukan kotiovelleni, ja olin taas kotona.
Ana kertoi kuivattaneensa yhden kukista muistaakseen tämän aina.
Sinulla on se siinä. ―Niin. Otin sen mukaan. Siinä lukee myös päivä, -
jolloin seurasin enkeliä kotiin. ―Upeaa! Näin muistat sen aina.
Ja muistat aina, ettei kannata kulkea yksin huumekauppiaiden alueella -
maassa, jonka kieltä ei osaa.
Mainosten jälkeen Ana saa rukoilla, että silmäsi avautuvat enkeleille.
Yliluonnollista! jatkuu pian.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
ISN:n avulla voit katsoa live-ohjelmia viikon jokaisena päivänä -
suoraan mobiililaitteellasi tai älytelevisiostasi.
Voin katsoa lempiohjelmiani koska vain! ―Treenini vievät äärirajoille, -
samoin ISN-podcastit. ―Lataa ilmainen ISN-sovellus tänään.
Monet ohjelman katsojat ovat kokeneet ihmeitä ja paranemisia.
71-vuotias veljeni joutui sairaalaan keuhkokuumeen takia.
Hänen maksansa ja munuaistensa toiminta heikkeni ja sydän pysähtyi.
Hänet elvytettiin ja laitettiin hengityskoneeseen.
Kuulin Ricardo Sanchezin laulavan: "Se ei ole ohi".
Samalla näytettiin kuvaa naisesta, joka otti happinaamarin kasvoiltaan.
Tiesin, että sama tapahtuisi veljellenikin.
Rukoilin yksinkertaisen rukouksen, ja laulusta tuli totta veljelleni.
Hän pystyi taas hengittämään itse. Toipuminen oli ihme! Kiitos Herralle!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Miten aloit kehittää näkijän lahjaasi, Ana?
Aloin nähdä 22-vuotiaana, ja Herra opetti minua harjoittamaan lahjaani.
Kehitin sitä määrätietoisesti vähintään 10 minuuttia joka päivä.
Nykyisin käytän enemmän aikaa, mutta aluksi se oli 10 minuuttia.
Pyysin Jumalaa kohtaamaan minut pelkästään aistieni kautta.
Suljin silmäni ja pyysin, että Jumala avaisi aistini kokemaan Hänet.
Pyysin Häntä näyttämään minulle kuvan, ja Hän näytti.
Pyysin Jumalaa kohtaamaan minut.
Joskus Hän kohtasi minut Isänä, joskus Jeesuksena tai Henkenä.
Hän kohtasi minut, ja näin kuvan. Aluksi saatoin nähdä jalanjälkiä.
Jalanjäljet, siinä kaikki. Mitä voin tehdä sellaisella kuvalla?
Kirjoitin sen päiväkirjaani ja pyysin: "Jumala, vie minut takaisin sinne."
Niin Herra näytti minulle lisää. Seuraavaksi kuljin jalanjälkiä pitkin, -
sitten tunsin ruohon jalkojeni alla ja jopa haistoin ruohon tuoksun.
Näkijät käyttävät kaikkia aistejaan, eivät vain näköaistia.
Pyysin joka kerta enemmän, kunnes pääsin taivaaseen.
Kuljin taivaassa Herran kanssa ja pyysin aina päästä takaisin sinne!
Kysyin sinulta puhelimessa syvällisimpiä kokemuksiasi -
taivaassa ollessasi. Sinulla oli vastaus valmiina: -
Hänen silmänsä. Kerro siitä.
Ei ole mitään Isän silmien veroista. Hän on vienyt minut taivaaseen, -
ja välillä olen saanut katsoa suoraan Hänen silmiinsä.
Ne ovat niin elävät. Jumalan silmiä on todella vaikea kuvailla.
Niissä näkyy tulta, ja Hänen voimansa ja valtansa kuvastuvat niistä.
Samaan aikaan ne ovat lämpimät, hellät ja täynnä rakkautta.
Kuka minä olen? Pikku Ana, jossa on monenlaista epäpuhtautta, -
mutta silti Hän katsoo minua silmät täynnä ihmeellistä rakkautta.
Rukoilet usein paranemisen puolesta.
Kerro tästä naisesta, jota kohtaan koit varmasti valtavasti myötätuntoa.
Hän oli kärsinyt 17 vuotta kroonisesta kivusta ja monista muista ongelmista.
Äskettäin parantamisklinikalle tuli nainen, joka oli kärsinyt 17 vuotta -
kivusta, autoimmuuniongelmista ja kroonisesta uupumuksesta.
Lääkärit olivat tehneet paljon kokeita, mutta eivät keksineet vaivoille syytä.
Hän tuli ja alkoi kertoa tarinaansa.
Näkijänä näin hänen ihollaan pieniä reikiä, kuin haavoja.
Näin, että niistä tihkui nestettä. Kysyin, saisimmeko rukoilla -
hänen mahdollisten emotionaalisten haavojensa puolesta, -
koska paholainen oli saattanut saada hänestä otteen niiden kautta.
Ehkä sairaus johtui niistä. Tiimimme jäsenet saivat paljon tiedon sanoja -
useista eri asioista, ja kun rukoilimme noiden asioiden puolesta, hän parani.
Näimme sairauden lähtevän hänestä, kun hän parani emotionaalisesti.
Asiat sulivat hänestä yksi kerrallaan, kun rukoilimme. Se oli ihmeellistä.
Kun käyt taivaassa, sinut viedään usein tiettyihin huoneisiin.
Tuottajani käski minun kysyä sinulta postitushuoneesta. Mikä se on?
Rakastan postitushuonetta. Kerran kun Jumala vei minut taivaaseen, -
astuin sisään tähän huoneeseen. Sen seinät olivat täynnä hyllyjä, -
joilla oli pieniä paketteja. Niitä riitti silmänkantamattomiin.
Huone oli täynnä enkeleitä, jotka hyörivät ympäriinsä.
Jeesus seisoi huoneen keskellä. Näin, että enkelit ottivat paketteja, -
työnsivät ne kainaloonsa ja lähtivät alas.
He saivat ohjeet Jeesukselta. Jotkut enkelit eivät kuitenkaan liikkuneet.
He vain seisoivat paikoillaan hyllyjen edessä ja odottivat.
Kysyin Jeesukselta, mitä huoneessa oikein tapahtui, ja Hän sanoi: -
"Nämä ovat sanansaattajiani, jotka tuovat vastauksia pyhieni rukouksiin.
Nämä enkelit tässä odottavat rukousten lähtemistä matkaan."
He odottavat, että ihmiset rukoilisivat, jotta voisivat tuoda vastauksen.
Suhde on siis kaksisuuntainen. Enkelit vastaavat pyyntöihimme.
Jos emme rukoile, emme saa vastausta. Kuulostaa Raamatulta.
Tuo hetki muutti käsitykseni asiasta.
Tämän tiedän: On enkeleitä, joilla on paketteja taivaasta.
He haluavat tuoda ne sinulle.
Pyydä, niin saat. Palaamme pian.
Yliluonnollista! jatkuu pian.
Monet ohjelman katsojat ovat kokeneet ihmeitä ja parantumisia.
Mieheni alkoi katsoa ohjelmaasi vuosi sitten. En halunnut katsoa sitä, -
mutta aloin nähdä muutoksen hänessä ja hänen puhetavassaan.
Seurakunnassa käymisellä ei ollut ollut samaa vaikutusta.
Herra valtasi mieheni ja sai hänet janoamaan lisää!
Halusin sitä, mitä hänellä oli, joten päätimme katsoa kaikki jaksot.
Ostamme paljon materiaalejanne.
Suhteemme Jumalaan on vahvistunut yliluonnollisesti.
Ohjelma on muuttanut meidät ja avioliittomme täysin.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
ISN on saatavana mobiililaitteisiin ja älytelevisioihin.
Raamatun sanoma ei ole muuttunut, mutta elämme 2000-lukua, -
ja se, miten saamme kuulla Jumalan ihmeistä, on muuttunut.
ISN päästää voidellut ohjelmamme pois television kahleista.
Näin voit katsoa, mitä haluat, milloin ja missä vain haluat.
Voit katsoa jatkuvasti live-ohjelmia mobiililaitteella tai älytelevisiosta.
Tai voit katsoa kymmenittäin väkeviä ohjelmiamme nettiarkistosta.
Valmistaudu saamaan yliluonnollinen läpimurtosi ja lataa ISN-sovellus.
Yliluonnollista! jatkuu.
Ana, olit omissa ajatuksissasi, kun satuit katsomaan ylös -
ja näit jonkun selkärangan leijuvan ilmassa! Kerro tästä.
Olin kerran paranemis- kokouksessa, kun näin enkelin, -
joka käveli huoneessa kantaen selkärankaa.
Isäni on kiropraktikko, joten tiedän, miltä selkäranka näyttää.
Sanoin tiimilleni: -
"Seurataan tuota enkeliä, sillä luulen, että Jumala aikoo tehdä jotain."
Seurasimme enkeliä erään naisen luokse, joka istui pyörätuolissa.
Sanoimme: "Hyviä uutisia! Takanasi on enkeli selkäranka kädessään.
Saammeko rukoilla puolestasi?" Rukoilimme, ja nainen parani.
Kauanko hän oli kärsinyt? ―Yli 20 vuotta. Hän oli halvaantunut.
Hän oli saanut autokolarissa iskun niskaansa, -
ja hänen kehonsa vasen puoli oli osittain halvaantunut.
Kun rukoilimme, näin, että enkeli ikään kuin vaihtoi selkärangan -
tai työnsi kädessään olevan rangan naisen selkärangan päälle.
Sitten pyysin naista kokeilemaan, oliko hän parantunut.
Hän katsoi minua vastahakoisena kuin epäillen, että laskin leikkiä.
Kuka minä olin käskemään häntä? Suostuttelin häntä yrittämään, -
ja hän alkoi huutaa: "Olen parantunut!"
Paranemisesta puheen ollen, puhuuko Jumala sinulle jostakusta?
Kyllä. Koen, että kun nyt olen puhunut selkärangoista, -
minua kuuntelee joku, jonka selkä kaipaa paranemista.
Olet loukannut sen, ja vamma on jatkunut vuosikausia.
Olet hakenut apua eri lääkäreiltä, mutta vaiva ei ole helpottanut.
Kyse on hermopinteestä, joka aiheuttaa selkäkipua.
Herra parantaa sinut juuri nyt, tällä hetkellä. Hän haluaa, -
että vapaudut tuosta vaivasta täysin. Jeesuksen nimessä julistan, -
että selkärankasi ja puristuksissa oleva hermosi paranevat täysin nyt.
Nouse ylös ja taivuta selkääsi, niin kävelet suoraan paranemiseesi.
Ana, näit kuvan valmistautuessasi tähän ohjelmaan.
Kerro tuosta kuvasta.
Herra nosti minut taivaaseen, ja istuin Jeesuksen kanssa.
Näin itseni taivaassa Hänen kanssaan, ja katsoimme alas.
Hän sanoi: "Ana, ojenna kätesi."
Ojensin käteni alaspäin ja näin, että ihmiset tarttuivat siihen, -
ja vedin heidät taivaaseen luokseni.
Rakastan sitä, että saan opettaa ihmisiä kokemaan näitä kohtaamisia.
Olen vapaaehtoinen, entä te? Te siellä kotona, tehkää kuin minä.
Usko ilman tekoja on kuollut. Rukoile nyt meidän kaikkien puolesta.
Jumala, rakastamme Sinua. Kaikessa on kyse Sinusta.
Haluamme kohdata Sinut, Jeesus.
Kyse ei ole mistään hulluista yliluonnollisista kokemuksista, -
vaan Sinun tuntemisestasi ja läheisyydestä Sinun kanssasi.
Isä, pyydän, että annat nyt ihmisille kyvyn nähdä Hengessä.
Pyydän, että avaat meidän kaikkien täällä olevien -
ja ohjelmaa katsovien kaikki aistit, jotta voisimme nähdä Sinut, -
ja enkelisi ja taivaalliset asiat selvästi. Tulkoon läsnäolosi.
Ihmisiä paranee, kun Ana puhuu Jeesuksen rakkaudesta, -
jota sai kokea taivaassa. Kerro siitä.
Kerran minulla oli ollut todella vaikea päivä tyttäreni kanssa, -
ja pyysin Herralta, että pääsisin käymään taivaassa.
Tarvitsin kohtaamista Hänen kanssaan. Hän vei minut huoneeseen.
Joskus Herra tulee kanssani johonkin huoneeseen ja joskus ei.
Seisoin tämän huoneen ulkopuolella Jumalan kanssa ja kysyin, -
tulisiko Hän sinne kanssani. Hän pudisti päätään.
Kun tartuin ovenkahvaan, Jumalan läsnäolo oli todella vahva.
Joskus saan mennä huoneeseen, joskus vain nähdä, mitä siellä on.
Tämä oli sellainen kohtaaminen.
Jumalan voima oli niin väkevä, etten voinut mennä huoneeseen, -
mutta näin, mitä oven takana oli. Näin siellä Jeesuksen ristillä.
En osaa selittää sitä teologisesti, kerron vain, mitä näin.
Näin Hänet ristillä.
Se oli kaunein kammottava asia, jonka olen koskaan nähnyt.
Näin Hänet murtuneessa tilassa.
Näin veren ja haavat ja sen, miten Hänen lihaansa revittiin.
Kysyin Jumalalta, miksen voinut mennä sisään Jeesuksen luokse.
Hän sanoi: "Ana, et tunne rakkauttani."
Loukkaannuin Hänen sanoistaan.
"Miten niin? Rakastan Sinua ja tiedän, että rakastat minua."
Hän sanoi: "Et tunne rakkauttani tuolla tavalla."
Se musersi minut.
Annoin mennä ja lyyhistyin lattialle. Itkin itkemästä päästyäni, -
koska ymmärsin, miten paljon Isän rakkautta minun piti vielä kokea -
ja oppia ymmärtämään.
Kun olin itkenyt jonkin aikaa, Jeesus tuli luokseni.
Hän oli tullut pois ristiltä ja oli ylösnousemusruumiissaan.
Hän otti minut syliinsä ja keinutti minua edestakaisin kuin lasta.
Hän piti minua sylissä ja sanoi: "Ana, sinun ei tarvitse enää itkeä."
Yhtäkkiä aloin nauraa. En ymmärtänyt, mistä nauru tuli.
Hän sanoi: "Juuri niin. Läsnäolossani on ilon täyteys."
Koin Herran ilon pääsevän irti. Tunsin valtavasti iloa ja vapautta.
Sellaista on Isän rakkaus. Se on kaikkein parasta.
Rukoilen, että saat kokea Jeesuksen, -
että saat oman kokemuksen -
Isän puhtaasta ja pyhästä rakkaudesta.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikolla ohjelmassa: -
Vain harvalla meistä on ollut niin paljon vaikeuksia kuin vieraallani.
Häntä käytettiin hyväksi lapsena, hän sortui huumeisiin ja päätyi vankilaan.
Hänen elämänsä on kuin Apostolien teoista. Miksipä ei?
Se on normaalia Raamatun mukaan.
Kuinka moni teistä haluaisi upota joka päivä Jumalan rakkauteen?
Muutamako vain? Kuinka moni?
Suomennos: Anni Lähteenmäki